Fiul unor cultivatori de căpșune va fi noul prim-ministru al Japoniei. Cine este Yoshihide Suga.
Yoshihide Suga va fi noul prim-ministru al Japoniei. În vârstă de 71 de ani, Yoshihide Suga a fost ales lider al Partidului Liberal-Democrat, aflat la guvernare. Yoshihide Suga urmează să fie ales oficial prim-ministru de către Parlament, succedându-l pe Shinzo Abe care a demisionat recent.
Yoshihide Suga a fost ales, luni, în funcţia de lider al Partidului Liberal-Democrat din Japonia şi urmează să fie numit prim-ministru în locul lui Shinzo Abe, potrivit site-ului T-Online.de.Yoshihide Suga, în vârstă de 71 de ani, a fost până acum secretar al Cabinetului şi purtător de cuvânt al Guvernului de la Tokyo. Suga s-a născut într-o familie de cultivatori de căpșune din Ogachi și a absolvit dreptul la Universitatea Hosei în 1973. Pentru a se întreține în facultate a lucrat la o fabrică de cutii de carton.Luni, Partidul Liberal-Democrat (LDP), aflat la guvernare în Japonia, l-a ales pe Yoshihide Suga în funcţia de preşedinte al formaţiunii. Yoshihide Suga a primit 377 de voturi, fostul ministru de Externe Fumio Kishida 89 de voturi, iar Shigeru Ishiba, fost ministru al Apărării, 68 de voturi.Yoshihide Suga urmează să fie ales oficial prim-ministru de către Parlament. Premierul Shinzo Abe a demisionat recent, din motive de sănătate.